K o m u n i k é

 	Vláda SR na svojom zasadnutí prerokovala návrh na vydanie rozhodnutia o privatizácii časti zdravotníckeho zariadenia Nemocnica s poliklinikou Nové Zámky – časť Zubné stredisko, ul. M. Oláha 3, Nové Zámky,  predložený Ministerstvom pre správu a privatizáciu národného majetku Slovenskej republiky podľa §10 ods. 1 a 13 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov.

Nadobúdateľom privatizovaného majetku je spoločnosť DENTISAN, s.r.o, so sídlom v Nových Zámkoch, M. Oláha 3, ktorú tvoria všetci neštátni lekári, pracujúci v uvedenom zdravotníckom zariadení. Kúpna cena 197 tis. Sk zodpovedá účtovnej hodnote privatizovaného majetku a bude splatená jednou splátkou.